વિદ્યાવિહાર-ઈસ્ટના તાનસા પાઇપલાઇન પાસેના ડૉ. આંબેડકરનગર અને ભીમનગરના સ્લમને હટાવ્યાના અગિયાર દિવસ પછી પણ આ રહેવાસીઓના પુનર્વસનનો પ્રશ્ન હજી અધ્ધરતાલ હોવાથી આ સ્લમવાસીઓ વિદ્યાવિહારથી કુર્લા ટર્મિનસ જવાના રસ્તા અને ફુટપાથ પર તેમની ઘરવખરી સાથે રહે છે એટલું જ નહીં, અમુક સ્લમવાસીઓએ તો ત્યાંના કાટમાળ પર જ પોતાનાં ઘર બાંધી દીધાં છે. આથી આ વિસ્તારમાં આવેલી અન્ય સોસાયટીઓના રહેવાસીઓ માટે અવરજવર ત્રાસજનક બની ગઈ છે.